
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 27
                                                           din 20 februarie 2020
privind abrogarea parțială a Hotărârii Consiliului Local Sighișoara nr. 203/28.11.2019 
privind taxele și impozitele locale pentru anul 2020
Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre, înregistrat cu nr. 3.954/11.02.2020 şi la Consiliul Local Sighișoara cu nr. 4.315/14.02.2020, de referatul de aprobare, înregistrat cu nr. 3.955/11.02.2020, al Grupului de consilieri ai Partidului Național Liberal - Sighișoara, în calitate de iniţiatori,                                                                                                                                                                                                                                                                                                                                                                                                                                                                                                                                          calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;          
Având în vedere prevederile art. 211 din O.U.G. nr. 57/2019 privind Codul administrativ, care conferă aleșilor locali dreptul de inițiativă în promovarea actelor administrative, individual sau în grup;
Având în vedere prevederile H.C.L. Sighișoara nr. 203/28.11.2019 privind impozitele și taxele locale pentru anul 2020, cu precădere art. 9, Anexa nr. 9 și Anexa 9.1 la H.C.L. Sighișoara nr. 203/28.11.2019 privind impozitele și taxele locale pentru anul 2020;
Ținând cont de Adresa cu nr. 36.203 din data de 23.12.2019, prezentată de dl. Mihai Șerengheu în ședința ordinară a Consiliului Local al Municipiului Sighișoara din data de 30.01.2020, prin care este criticată legalitatea și oportunitatea instituirii taxei speciale pentru promovare turistică în cuantum de 1% din tariful de cazare și micul dejun;

Ținând cont de prevederile art. 5 alin. (1) lit. a), alin. (2), art. 16 alin. (2), art. 20 alin. (1) lit. b), art. 27 și art. 30 din Legea nr. 273/2006 privind finanțele publice locale, cu modificările și completările ulterioare;
Ținând cont de titlul IX din Legea nr. 227/2015 privind Codul fiscal, cu modificările și completările ulterioare;
Având în vedere prevederile art. 2 alin. (1), art. 17 alin.  (1), art. 21, art. 37 și art. 38 alin. (1) din Legea nr. 207/2015 privind Codul de procedură fiscală, cu modificările și completările ulterioare;

Văzând prevederile art. 7 alin. (13) din Legea nr. 52/2003 privind transparența decizională în administrația publică, republicată;
Având în vedere Raportul de specialitate al Biroului Impozite și Taxe, înregistrat cu nr. 4.274/14.02.2020, prin care nu se susține proiectul de hotărâre inițiat de  Grupul de consilieri locali ai Partidului Național Liberal - Sighișoara pentru abrogarea parțială a Hotărârii Consiliului Local Sighișoara nr. 203/28.11.2019 privind taxele și impozitele locale pentru anul 2020;

Având în vedere avizele favorabile ale comisiilor de buget, comerț și juridică;
În baza prevederilor art. 87 alin. (3), art. 129 alin. (2) lit. “b”, alin. (4) lit. “c”, alin. (14), art. 139 alin. (1), alin. (3) lit. “c“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,
H O T Ă R Ă Ş T E:
Art. 1.  (1) Se abrogă articolul 9 din Hotărârea Consiliului Local Sighișoara nr. 203/28.11.2019 privind impozitele și taxelele locale pentru anul 2020.

             (2) Se abrogă Anexa nr. 9 și Anexa 9.1 la Hotărârea Consiliului Local Sighișoara nr. 203/28.11.2019 privind impozitele și taxele locale pentru anul 2020.
Art. 2. Celelalte prevederi ale Hotărârii Consiliului Local Sighișoara nr. 203/28.11.2019 privind impozitele și taxele locale pentru anul 2020 rămân neschimbate.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Impozite și Taxe din cadrul aparatului de specialitate al Primarului Municipiului Sighişoara și Centrul Național de Promovare și Informare Turistică Sighișoara.
Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel       

                                     Contrasemnează pentru legalitate
                            SECRETARUL GENERAL al municipiului,

                                                      Bizo Anca
(Prezenta s-a adoptat cu 15 voturi ”pentru” și 2 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Biroul Buget, Contabilitate, Salarizare – Direcţia Economică;  

  1 ex. Biroul Impozite şi Taxe;

  1 ex. Biroul Executare Creanțe;

  2 ex. Direcţia Relaţii Publice şi Comunicare;

  1 ex. Muzeul de Istorie;

  1 ex. Serviciul Administrație Publică Locală;

  1 ex. Compartimentul Centrul Național de Informare și Promovare Turistică Sighișoara.

14 ex. 

B.A.

